open-index/open-wikipedia-markdown huggingface dataset:
Harold Bride

**Harold Sydney Bride** (født  i London i England, død  i Glasgow i Skottland) var andretelegrafist ombord på passasjerskipet RMS «Titanic» under den katastrofale jomfruturen i april 1912. Etter sammenstøtet med isfjellet klokken 11.40 lokal tid hadde Bride og førstetelegrafist Jack Phillips ansvaret for å varsle nærliggende skip om faren de var i. De brukte opprinnelig CQD, men de benyttet også muligheten til å bruke det nye nødsignalet SOS. Dette var ikke historiens første SOS, men en av de første gangene det ble tatt i bruk.

Under første verdenskrig tjenestegjorde Bride som telegrafist på dampskipet «Mona’s Isle», og i 1922 flyttet han til Glasgow og ble en selger. Han fikk i sitt ekteskap med Luciy Downie tilsammen tre barn: Lucy i 1921, John i 1924 og Jeanette i 1929.

Harold Bride døde av lungekreft 29. april 1956.

## Referanser


## Litteratur
* 

## Eksterne lenker
*
Ivar Welles vei (Oslo)

**Ivar Welles vei** (1-15B, 4-18E) er en vei på Hellerud i bydel Alna i Oslo. Den går mellom Rundtjernveien og Stordamveien.

Veien fikk navn i 1959 etter Ivar Welle (1875–1957), sogneprest i Østre Aker i 1934–46.

Bebyggelsen i veien består av tomannsboliger og rekkehus, oppført 1958 i mur av Politiets selvbyggerlag.

## Referanser


## Kilder
* Oslo byleksikon

## Eksterne lenker
* 
* Kartverkets faktaark
Ivan Bjørndals gate (Oslo)

**Ivan Bjørndals gate** (1–27, 2–34) er en gate på Torshov i Oslo. Den går fra Sandakerveien til Treschows gate, gjennom det gamle fabrikkanlegget til Lilleborg. Det gamle industrianlegget er pusset opp og ominnredet til boliger, og nye bygninger har kommet til. I området er også flere butikker.

Gatenavnet ble vedtatt i 2002 etter Ivan Bjørndal (1942–99), første bydelsleder i bydel Sagene-Torshov (nå bydel Sagene).

## Kilder
* 

## Eksterne lenker
*
Valerija Hontareva

**Valerija Oleksijivna Hontareva** (ukrainsk Валерія Олексіївна Гонтарева, født 20. oktober 1964 i Dnipropetrovsk) er en ukrainsk økonom som fra 19. juni 2014 til 11. mai 2017 var sentralbanksjef i Ukrainas nasjonalbank. Hun var Ukrainas første kvinnelige sentralbanksjef. 

Hun er gift og har to barn. 

## Utdanning og yrkeskarriere
Hontareva gikk ut fra Kyiv Polytekniske Institutt i 1987, og Kyiv Nasjonale Økonomiske Universitet i 1997, der hun tok en mastergrad innen samfunnsøkonomi.

Etter endt utdanning i 1987 jobbet hun to år som juniorstipendiat ved det ukrainske justérvesenenet (*Ukrainian Centre for Standardization and Metrology*), før hun fra 1989 til 1993 jobbet som designingeniør ved instituttet *Hiprostrommashyna*. Etter dette dreide karrieren hennes mer over på finansnæringen. Hun jobbet fra 1993 til 1996 i den ukrainske *Interbank Currency Exchange*, før hun i 1996 ble direktør i Société Générale i Ukraina, og i 2001 ble hun visestyreformann i ING Bank. 

Den 19. juni 2014 ble hun utnevnt til sentralbanksjef for Ukrainas nasjonalbank, og overtok da etter Stepan Kubiv, som tiltrådte som fungerende sentralbanksjef i februar 2014.

Hontareva tok over sentralbanken i en periode med resesjon (økonomisk nedgang, fall i BNP) og politisk uro i Ukraina. Hun regnes som en reformist, og innførte tiltak for å rydde opp i finansnæringen, og reduserte også støtteoppkjøp av den ukrainske hryvniaen. Hennes politikk hadde større hos bl.a. IMF, men ble kritisert av en del aktører i finandnæringen og næringslivet.

Den 10. april 2017 varslet hun at hun trakk seg fra stillingen som sentralbanksjef, og hun gikk av 11. mai samme år. Hun uttalte ved sin avgang at hun anså at hennes oppgave var fullført, og at reformene var implementert. Jakiv Smolij overtok som sentralbanksjef etter Hontareva.

## Referanser


## Eksterne lenker
*
Ingens gate (Oslo)

**Ingens gate** er en sidegate til Brenneriveien i bydel Grünerløkka i Oslo. Den krysser Akerselva på en gangbro, og gateløpet ender i Nedre gate på østsiden. Gaten ble navngitt Ingens gate på tidlig 2000-tallet av gårdeier Thorleif Gjedebo.

Ingen hus har adresse Ingens gate, som ikke står oppført i Oslo kommunes bydelsoversikt. Utesteder som *Ingensteds* og *Blå* ligger langs gaten, men har begge adresse Brenneriveien 9. Området er preget av gatekunst og annen anti-autoritær virksomhet, deriblant kulturhuset Hausmania noen hundre meter unna.

## Referanser


## Eksterne lenker
*
Hors catégorie

****, vanligvis omtalt med kortformen **HC**, er en betegnelse som brukes for å klassifisere de hardeste stigningene i franske sykkelritt, som for eksempel Tour de France. Direkte oversatt betyr  noe slik som «utenfor kategori» eller «uklassifisert», altså en stigning som er så hard at den sprenger kategoriseringsskalaen. For å bli klassifisert som HC må en bakke enten stige mer enn 1&nbsp;500&nbsp;høydemeter eller 1&nbsp;000&nbsp;høydemeter med en gjennomsnittsstigning på mer enn 6,5&nbsp;% .
Det finnes unntak, for eksempel er stigningen opp til Luz Ardiden bare 870&nbsp;høydemeter, og opp til Port de Balès er gjennomsnittet på stigningen «bare» 6,3&nbsp;%. Likevel blir begge klassifisert som HC. Det motsatte gjelder for Port d'Envalira, som trass sine 1685&nbsp;høydemetre, er klassifisert som en 1.&nbsp;kategori. Grunnen er en relativt lav gjennomsnittsstigning. I tillegg er det av betydning når på etappen stigningen kommer, hvor harde bakkene før på etappen har vært, og hvor tett avstanden er mellom de kategoriserte fjellene.

## Tour de France
Denne listen er en oversikt over stigninger som har blitt klassifisert som  (HC) én eller flere ganger. Stigninger som er blitt annonsert som HC i Tour de France 2015 er markert med en prikk foran oppføringen (antall ganger i Touren og som HC, oppdateres etter Tour de France 2015).

## Referanser
École des hautes études en sciences sociales

**École des hautes études en sciences sociales** (**EHESS**) er et fransk utdanningssted grunnlagt i 1975 og som spesialiserer seg på samfunnsfag.

Det var opprinnelig en del av École pratique des hautes études. Hovedsetet til EHESS ligger i den sentrale del av Paris, på en tomt som tidligere var det militære Cherche-Midi-fengselet hvor blant annet kaptein Alfred Dreyfus var innsatt, men skolen har også campus i Marseille, Lyon og Toulouse. Det regnes som ett av Frankrikes grands établissements.

## Framstående fakultetsmedlemmer (utvalg)

* Roland Barthes
* Pierre Bourdieu
* Fernand Braudel
* Fernando Henrique Cardoso
* Manuel Castells

* Cornelius Castoriadis
* Jacques Derrida
* Lucien Febvre
* Algirdas Julien Greimas
* Milan Kundera

* Jacques Lacan
* Emmanuel Le Roy Ladurie
* Thomas Piketty
* Michel Tibon-Cornillot

## Referanser


## Eksterne lenker
*
Iver Olsens vei (Oslo)

**Iver Olsens vei** (1-17, 2-12) er en vei på Grefsen i bydel Nordre Aker i Oslo. Den går som blindvei fra Kjelsåsveien mot Grefsenveien og har gangveiforbindelse ut til sistnevnte.

Veien fikk navn i 1915 etter Iver Olsen (1804–69), som i sin tid eide Sandaker mølle og gårdene Østre Grefsen og Midtodden.

Veien har villabebyggelse.

## Referanser


## Kilder
* 

## Eksterne lenker
*
Siri Holm Lønseth

**Siri Holm Lønseth** (født 1986) er en norsk politiker som representerer Høyre.

Hun var leder for Unge Høyre i Trondheim og Sør-Trøndelag, senere formann i Høyres Studenterforening i Trondheim.

Lønseth var medlem av Trondheim bystyre fra 2007 til 2011 og medlem av Sør-Trøndelag fylkesting og leder i kontrollutvalget fra 2011 til 2014. I 2015 ble hun på nytt valgt inn i fylkestinget, og satt i Trøndelag fylkesting fra sammenslåingen i 2018 og frem til valget i 2023.

Ved innføringen av byparlamentarismen i Trondheim i juni 2024, ble Lønseth utnevnt til byrådssekretær for sosialbyråd Christianne Bauck-Larssen.

Lønseth har mastergrad i pedagogikk med fordypning i skoleledelse og kvantitativ forskningsmetode fra NTNU fra 2012. Hun har arbeidet i offentlig forvaltning og i organisasjonslivet.

Hun er storesøster til stortingsrepresentant Mari Holm Lønseth.

## Referanser
Emmanuel Le Roy Ladurie

**Emmanuel Le Roy Ladurie** (1929–2023) var en fransk historiker som forsket på regionen Languedoc og tidsepoken for det gamle regimet i Frankrike (*ancien regime*) med særlig vekt på bøndenes historie.

Han var en pioner på metoder som å se historien nedenfra og på mikrohistorie. Den mest kjente boka hans, *Montaillou, village occitan de 1294 à 1324*, var en mentalitets&shy;historisk detaljstudie basert på inkvisisjons&shy;forhørs&shy;protokollene av innbyggerne i en landsby i Pyreneene hvor han forsøkte å rekonstruere innbyggernes dagligliv og forestillingsverden. Boka kom på norsk i 1986.

## Referanser


## Litteratur
; på norsk

; på fransk 
* *Les Paysans de Languedoc*, SEVPEN, 1966.
* *Histoire du climat depuis l'an mil*, Flammarion, 1967.
* *Anthropologie du conscrit français* (sammen med J.-P. Aron *et al*.), Paris, Éd. de l'EHESS, 1972.
* *Médecins, climat, épidémies* (sammen med  J.-P. Desaive et al.), Paris, Éd. de l'EHESS, 1972.
* *Le Territoire de l'historien*, Gallimard, t. I, 1973 ; t.II, 1978.
* *Montaillou, village occitan de 1294 à 1324*, Gallimard,1975.
* *Histoire économique et sociale de la France. I/ De 1450 à 1660. II/ Paysannerie et croissance*, 1976.
* *Le Carnaval de Romans : de la Chandeleur au Mercredi des cendres (1579–1580)*, Gallimard, 1979 
* *L’Argent, l'amour et la mort en pays d'Oc*, Le Seuil, 1980.
* *La Sorcière de Jasmin*, Le Seuil, 1980.
* *Paris-Montpellier : [[Parti communiste français|PC]]-[[Parti socialiste unifié|PSU]], 1945-1963*, Gallimard, 1982.
* *Parmi les historiens*, Le Seuil, 1983 et 1994.
* *Pierre Prion, scribe*, 1987.
* *L’État royal, 1460-1610*, 1987.
* *L'Ancien Régime, 1610-1770*, 1991 (omredigert til tobindsverk: I, 1610-1715, et II, 1715-1770)
* *Le Siècle des Platter*, Paris, Fayard ; bd.1 , Le mendiant et le professeur, 1997 ; bd. 2, Le voyage de Thomas Platter, 2000 ; bd. 3, L'Europe de Thomas Platter, 2006.
* *L'Historien, le Chiffre et le Texte*, Fayard, 1997.
* *Histoire du Languedoc*, 2000.
* *Histoire de France des régions*, 2001.
* *Autour de Montaillou, un village occitan : histoire et religiosité d'un village au Moyen Âge*, 2001.
* *Histoire des paysans français : de la peste noire à la Révolution*, 2002.
* *Les Grands Procès politiques*, 2002.
* *La Dîme royale*, 2002.
* *Histoire humaine et comparée du climat*, Éd. Fayard, t. 1 Canicules et glaciers s, 2004 ; t. 2, Disettes et révolutions, 2006 ; t. 3, Le réchauffement de 1860 à nos jours, 2009.
* *Histoire de France des régions : la périphérie française, des origines à nos jours*, 2005.
* *Histoire du climat du Moyen Âge jusqu'à nos jours*, DVD, 2007.
* *Histoire de la Bibliothèque nationale de France*, Conférence au Collège de France 1995, CD Audio, Éd. Le Livre qui parle 2009.
* *Abrégé d'histoire du climat du Moyen Âge à nos jours.* Entretiens avec Anouchka Vasak, Fayard, 2007.
* *Histoire et système* (dir.), Le Cerf, 2010 
* *La Civilisation rurale*, Allia, 2012 
* *Une vie avec l'histoire. Mémoires*, Tallandier, 2014.

## Eksterne lenker
HC

**HC** kan vise til ulike forkortelser:

## Medisin
* Hemicrania continua, en type hodepine
* Funksjonshemning, *handicap* på engelsk

## Personer
* Forkortelse for *Hans Christian*, som i H.C. Andersen.

## Idrett
* Hors catégorie («utenfor kategori»), i landeveissykling betegnelsen på de hardeste bakkene
* Head coach, hovedtrener på norsk
* Sportsklubber:
** *handball club*, håndballklubb
** *hockey club*, hockeyklubb eller (is)hockeyklubb
* Handicap (sport)
* Handicap (golf)

## Musikk
* Halvslutning, *half cadence* på engelsk.
* Hardcore (flere betydninger)
** Hardcore (musikkstil)
*** Hardcore punk 
*** Hardcore elektronika (hardcore techno)
*** Happy hardcore

## Annet
* Haute couture — den høyeste formen for sømkunst.

* Hydrokortison
* Hydrokarbon

* Hampshire Constabulary
* Hampshire College
* Haverford College
* Hospitality Club

* Hjemmedatamaskin, forkortelse for *home computer*.
* Forkortelse for *Hamiltonian cycle* eller *Hamiltonian circuit*. Hamiltonvei på norsk.
* HyperCard, et hypermediasystem fra Macintosh
* Høiskolens Chemikerforening, linjeforening ved NTNU
Kvalifisering til Tippeligaen 2015

**[[Kvalifisering til Eliteserien i fotball for menn|Kvalifisering]] til [[Tippeligaen 2015]]** ble spilt høsten 2014. Vinneren sto mellom ett av de fire lagene som endte på 3.–6.-plass i 1. divisjon og det laget som endte på 14.-plass i Tippeligaen. Etter sesongslutt i 1. divisjon ble det klart at , ,  og  var de fire lagene som først skulle spille semifinaler mot hverandre. Vinnerne i de to kampene møttes deretter til en finale, og laget som vant denne fikk til slutt møte laget fra Tippeligaen i en play-off over to kamper.

Vinner ble til slutt Mjøndalen, som etter å ha beseiret Brann 4–1 sammenlagt, ble klare for spill i Tippeligaen 2015. Forrige gang laget spilte i øverste divisjon var i 1992. Brann hadde derimot vært i øverste divisjon sammenhengende fra og med 1987-sesongen, men må spille i 1. divisjon i 2015.

Reglementet for kvalifiseringen er fastsatt av Norges Fotballforbund:

## Semifinaler 1. divisjon

## Finale 1. divisjon

## Play-off

## Se også
* Kvalifisering til Eliteserien i fotball for menn

## Referanser
Marinens logistikkommando

**Marinens logistikkommando** (MLK) er Sjøforsvarets operative logistikkorganisasjon. Avdelingen har ansvar for logistikk-, forsynings- og transportstøtte til maritime styrker i fred, krise og væpnet konflikt.

Ramsund orlogsstasjon fungerer som et av MLKs logistiske støttepunkt i Nord-Norge. 

Logbase Sjø er en del av MLK og tilfører avdelingen teknisk fagkompetanse fra Sjøforsvarets verksteder. Enheten består av spesialister med systemkunnskap på tvers av fartøysklasser og brukes som teknisk støtte i operasjonsområder.

## Oppdrag
MLKs hovedoppgave er å understøtte Marinens fartøyer der de opererer. Ansvarsområdet omfatter blant annet forsyning, transport, vedlikeholdsstøtte og etablering av logistiske støttepunkt nær operasjonsområdene. Avdelingen skal sikre mobil og fleksibel logistikk for å øke fartøyenes tilgjengelighet og utholdenhet.

MLK har virksomhet både nasjonalt og internasjonalt, og har i senere år støttet marineoperasjoner i områder fra Nord-Europa til USA, Asia og Middelhavet.

### Forward Logistics Site
MLK etablerer og drifter såkalte *Forward Logistics Sites* (FLS), et NATO-begrep for maritime støttepunkt som kan legges til militære baser, sivile havner eller midlertidige lokasjoner. En FLS brukes for forsyning, vedlikehold og støtte til pågående maritime operasjoner. 

## Fartøyer
MLK har ansvar for logistikkstøttefartøyet KNM «Maud» og for bemanning og drift av KS «Norge». Fartøyene «Olav Tryggvason» og «Magnus Lagabøte» inngår også i logistikkstøtten. 

## Referanser


## Eksterne lenker
* Pressemelding - Nytt logistikkfartøy
* KNM Maud - Teknisk Ukeblad
Der

**Der** (også **Dêr**, **Dêru** eller **Diri**) var en viktig sumerisk by i det østlige Mesopotamia, i området øst for elven Tigris på veien fra Babylonia til Elam. 

## Historie
Byen nevnes i mange kilder fra ca 2300 f.Kr. frem til seleukidenes tid (4. til 1. århundre f.Kr.).

Sargon av Akkad (2340–2284 f.K.) erobret byen på grunn av omina, hans sønn Rimuš (2284–2275) tok prestekongen av Dêr til gange og ødela byen. Etter at den ca. 2005 f.K. ble uavhengig fra det tredje Ur-dynasti, regjerte atter en autonom konge der.

Dêr nevnes senere svært ofte som grenseby mot Elam. Kong Nebukadnesar I av Babylon (1125–1104) benyttet festningen i Dêr som springbrett for sitt felttog mot Elam. Byen var stadig omstridt om skiftet hyppig mellom elamittisk og assyrisk kontroll.  Rundt 720 f.Kr. marsjerte den assyriske konge Sargon II mot 
Humbanigash I av Elam og Marduk-Apla-Iddina II av Babylon. Sargon IIs arme ned lederlag. 

Byens lokale gud het Ishtaran som på jorden ble representert av hans minister, slangeguden Nirah. 

Den moderne byen Al-Badra i Irak er rett ved det gamle Der (som også kalles *Badrah*).

## Arkeologi
Ingen arkeologisk utgravning er foretatt av Der, men en rekke bemerkelsesverdige artefakter er vitner om stedet, som en kudurru (funnet i Sippar) som bekreftet navnet på stedet. Stedet selv er blitt så sterkt skadet av vann over århundrene at det ikke anses verdt strevet å foreta utgravninger der.

## Litteratur
* Erich Ebeling, Bruno Meissner u. a. (utg.): *Reallexikon der Assyriologie (und vorderasiatischen Archäologie)*. Berlin, Leipzig 1932-2005 
* Michael Roaf: *Mesopotamien*. Bechtermünz Verlag, Augsburg 1998.

## Referanser
Erarik

**Erarik** (død 541) var østgoternes konge i Italia en kort periode i 541 etter at kong Ildibad døde samme år.

Erarik tilhørte sannsynligvis folkegruppa rugierne som hadde innvandret fra nord og slått seg sammen med østgoterne i Italia. Erarik ble etter kort tid drept av tilhengere av Ildibads nevø Totila som etterfulgte ham som konge.

## Referanser
Korvettskvadronen

**Korvettskvadronen** er en avdeling i Marinen og består av seks korvetter av Skjold-klassen.

Skvadronens primæroppgaver i freds­tid er overvåkning, suverenitetshevdelse og ved behov også myndighetsutøvelse i kystnære farvann under norsk jurisdiksjon. Fartøyenes store mobilitet gjør dem også egnet til deltakelse i og ledelse av søk- og redningsoperasjoner og støtte til sivile og statlige instanser med maritime ansvar­sområder.

I krise- og krigssituasjoner skal korvet­tene utføre overflateoperasjoner for å opprettholde kontroll over kystsonen og bidra til å forstyrre fiendtlige styrker. Fartøyene er også godt egnet til å støtte Sjøforsvarets spesialstyrker.

"1. Korvettskvadron" het tidligere "MTB-våpenet" frem til omstillingen i Sjøforsvaret 1. august 2016.

## Referanser
Anita Görbicz

**Anita Görbicz** (født 13. mai 1983 i Veszprém) er en ungarsk håndballspiller. Hun spiller på Ungarns landslag og for den ungarske klubben .

Görbicz ble i 2005 stemt frem som verdens beste håndballspiller av det internasjonale håndballforbundet.

## Karriere
### Klubb
Görbicz startet sin karriere hos ungarske klubben  som tiåring i 1993. Med Győr, har Görbicz blitt ungarsk seriemester og cupmester flere ganger. I europeisk sammenheng har hun vunnet Champions League to ganger og spilt finale i både Cupvinnercupen og EHF-cupen.

Győr nådde slutspillet i Champions League for første gang i 2008/09-sesongen. Grunnet en kneskade få dager før kampene, gikk Görbicz glipp av finalen hvor Győr tapte mot den danske mesteren . Hun ble allikevel turneringens nest beste toppscorer.

### Landslag
Görbicz deltok for Ungarns kvinnelandslag i håndball under Håndball-VM 2003 hvor Ungarn tapte finalen mot Frankrike. Hun mottok bronsemedalje under Håndball-EM 2004. I Håndball-VM 2005 i Russland vant hun på nytt bronse med det ungarske landslaget.

Görbicz har blitt anerkjent for sitt landslagsspill flere ganger, og ble tatt ut på All-Star-laget i tre VM på rad; 2003, 2005 and 2007. Hun var også blant turneringenes toppscorere i 2005 (tredjeplass) og 2007 (andreplass).

Görbicz var en del av det ungarske landslaget under Sommer-OL 2004 i Aten, og igjen under Sommer-OL 2008 i Beijing. I 2004 endte Ungarn på en femteplass, etter å ha tapt mot Frankrike i kvartfinalen, og slått Brasil and Spania i plasseringskampene. Under 2008-OL endte Ungarn på fjerdeplass etter seier over Romania i kvartfinalen, men tap mot Russland i semifinalen og Sør-Korea bronsefinalen. Görbicz scoret nest mest mål under OL i 2008, 49 mål, kun 7 mål bak den rumenske toppscoreren Ramona Maier.

## Meritter
### Klubb
#### Győr
* Nemzeti Bajnokság I:
** Seriegull 2005, 2006, 2008, 2009, 2010, 2011, 2012, 2013, 2014, 2016, 2017
** Seriesølv 2000, 2004, 2007, 2015
** Seriebronse 1999, 2001, 2002, 2003
* Magyar Kupa:
** Cupmester 2005, 2006, 2007, 2008, 2009, 2010, 2011, 2012, 2013, 2014, 2015, 2016
** Cupfinalist 2000, 2002, 2004, 2017
* Champions League
** Vinner 2013, 2014, 2017
** Finalist 2009, 2012, 2016
** Semifinalist 2007, 2008, 2010, 2011
* Cupvinnercupen
** Finalist 2006
** Semifinalist 2003
* EHF-cupen
** Finalist 2002, 2004, 2005

### Landslaget
* Junior-VM i håndball for kvinner
** Sølvmedaljør 2001
* Håndball-VM for kvinner
** Sølvmedaljør 2003
** Bronsemedaljør 2005
* Håndball-EM for kvinner
** Bronsemedaljør 2004, 2012

### Individuelt
* Verdens beste håndballspiller 2005
* Årets håndballspiller i Ungarn 2005, 2006, 2007, 2013
* Årets playmaker under VM 2003, 2004, 2007, 2013
* Prima Award 2009
* Toppscorer i Nemzeti Bajnokság I 2008
* Toppscorer i Champions League 2012, 2014
* Toppscorer i Carpathian Trophy 2012
* All-Star i Champions League 2014

## Referanser


## Eksterne lenker
*
Ubåttjenesten

**Ubåttjenesten**, også kalt **ubåtvåpenet** og **undervannsbåtvåpenet**, er en del av Sjøforsvaret.

Sjøforsvaret har per 2024 seks undervannsbåter av Ula-klassen. Ubåtene gjør det mulig for Sjøforsvaret å operere i hele det maritime domenet. Fartøyene kan operere skjult under vannoverflaten over lengre tid og er vanskelige å oppdage. Dette gjør ubåtene til Sjøforsvarets mest avskrekkende kampsystem, sett fra potensielle fienders ståsted.

## Undervannsbåtkapasitet etter 2020

Dagens seks Ula-klasse-ubåter ble innfaset i perioden 1989–1992, og fartøyene er konstruert for en levetid på 30 år. I februar 2014 vedtok regjeringen å kjøpe nye ubåter, fremfor å forlenge levetiden til Ula-klassen.

Forsvarets logistikkorganisasjon gjennomførte i perioden 2012–2013 en markedsundersøkelse opp mot aktuelle verft; DCNS (Frankrike), Fincantieri (Italia), Navantia (Spania), ThyssenKrupp Marine Systems (Tyskland). Kockums (Sverige) og Daewoo Shipbuilding & Marine Engineering (DSME-Sør-Korea).

I februar 2017 meldte regjeringen at Tyskland er valgt som strategisk samarbeidspartner for nye ubåter. Type 212CD er basert på det tyske 212-designet som allerede er i tjeneste både i Italia og Tyskland. Samarbeid med Tyskland inkluderer i tillegg industrielt samarbeid med norske selskaper. Til sammen skal Norge kjøpe fire nye ubåter.

Planen var å få på plass en felles kontrakt for nye ubåter i 2020. Dette muliggjør en innfasing av nye ubåter fra 2025 og frem mot 2028, noe som igjen bidrar til at Norge kan opprettholde en kontinuerlig ubåtkapasitet når Ula-klassen fases ut.

De nye ubåtene skal ha sin hovedbase på Haakonsvern Orlogsstasjon, med fremskutt base i Ramsund orlogsstasjon.

## Referanser


## Eksterne lenker
* Forsvaret.no – Ula-klassen 
* Forsvarsmateriells prosjektside
Bosnia-Hercegovina under EM i friidrett

**[[Bosnia-Hercegovina]]** deltok i EM i friidrett utendørs første gang som selvstendig nasjon under EM i friidrett 1994, og har deltatt i samtlige EM i friidrett utendørs siden. Bosnia-Hercegovina har aldri vunnet noen medaljer.

## Medaljeoversikter

## Referanser
Paul Haupt

**Hermann Hugo Paul Haupt** (født 25. november 1858 i Görlitz, død 15. desember 1926 i Baltimore) var en tyskfødt amerikansk assyriolog.

Haupt ble i 1883 ekstraordinær professor i Göttingen og samme år professor i semittisk filologi ved Johns Hopkins University i Baltimore. Han har i den av ham og Friedrich Delitzsch utgitte serien «Assyriologische bibliothek» (1881 ff.) samt i tidsskrifter gitt mange betydelige bidrag til den assyriologiske og sammenlignende semittiske grammatikk, bibelsk arkeologi, bibelkritikk med mer. Med medvirkning fra flere fremstående lærde utgav Haupt fra 1893 en kritisk utgave av Det gamle testamentes hebraiske tekster, med de forskjellige kildene utskilt ved forskjellige fargetrykk, og med tekstkritiske anmerkninger.

Fra 1888 var han også honorarkurator for orientalske oldsaker i United States National Museum i Washington.

Haupt innførte unggrammatikerprinsippene i den semittiske språkforskning og oppdaget i 1880 en ny sumerisk dialekt.

## Verker
* (utg.): *Hebriter*
* *Die sumerischen Familiengesetze.* Leipzig 1879.
* *Der keilinschriftliche Sintfluthbericht.* 1881.
* mit Friedrich Delitzsch: *Assyriologische Bibliothek.* Leipzig 1881ff.
* *Akkadische und sumerische Keilschrifttexte.* 4 Teile. 1881/1882. Fotomechanischer Neudruck: Zentralantiquariat der Deutschen Demokratischen Republik, Leipzig 1974.
* *Die akkadische Sprache.* Berlin 1883.
* *Beiträge zur assyriologischen Lautlehre.* Göttingen 1883.
* *Das babylonische Nimrodepos.* Leipzig 1884, 1891.
* *The Assyrian E-vowel.* Baltimore 1887.
* *Prolegomena to a comparative Assyrian grammar.* New Haven 1888.
* *Über die Ansiedlung der russicschen Juden im Euphrat- und Tigris-Gebiete, ein Vorschlag.* Friedenwald, Baltimore 1892. 
* (utg.): *The Sacred Books of the Old Testament.* Leipzig 1893ff. (Den såkalte *Polychrome Bible.*)
* *The book of Ecclesiastes.* Boston 1894.

## Referanser
Abraham Sachs

**Abraham Joseph Sachs** (født 11. desember 1914 i Baltimore i Maryland, død 22. april 1983 i Providence i Rhode Island) var en amerikansk matematikkhistoriker og assyriolog.

## Liv og virke
Sachs tok doktorgraden i 1939 ved Johns Hopkins University og arbeidet så i flere år ved *[[University of Chicago Oriental Institute|Oriental Institute]]* ved Universitetet i Chicago, der han var medarbeider for en assyriologisk ordbok (*[[Chicago Assyrian Dictionary]]*). I 1941 ble han Rockefeller Foundation Fellow assisterende professor ved Brown University, der han samarbeidet med Otto Neugebauer og beskjeftiget seg med babylonske astronomiske og matematiske kileskrifttekster (han utgav blant annet delvis av seg selv i British Museum oppdagede astronomiske observasjonstekster og GADEx-tekster). 1945/46 virket han ved Institute for Advanced Study ved Princeton University. I 1946 ble han en av de grunnleggende medlemmer for *Department for History of Mathematics* ved Brown University, der han i 1954 ble professor for matematikkhistorie.

## Verker
* med Otto Neugebauer: *Mathematical Cuneiform Texts*. 1955.
* med Hermann Hunger: *Astronomical Diaries and Related Texts from Babylon*. 3 Bände, Verlag der Österreichischen Akademie der Wissenschaften, Wien, 1988, 1989, 1996.

## Referanser




## Litteratur
* Joseph W. Dauben, Christoph J. Scriba (utg.): *Writing the history of mathematics. Its historical development*. Birkhäuser, Basel o.a. 2002, ISBN 3-7643-6167-0, (*Science networks* 27).
Gunter Demnig

**Gunter Demnig** (født 27. oktober 1947 i Berlin) er en tysk kunstner. Han er best kjent for sine «Snublesteiner​​», minnesmerker over ofrene for nazistenes forfølgelse og undertrykkelse under Det tredje rike.

## Biografi
Demnig vokste opp i Nauen og Berlin og fikk sin abitur i 1967. Senere samme år begynte han å studere kunstpedagogikk ved Universität der Künste Berlin, under professor Herbert Kaufmann. Fra 1969 til 1970 studerte han industridesign samme sted. I 1971 fikk han overføring til kunsthøgskolen i Kassel (Kunsthochschule Kassel), der han gjenopptok sine studier i kunstpedagogikk og fullførte sin første Staatsexamen i 1974.

Samme år begynte han å studere kunst med Harry Kramer ved Universitetet i Kassel. Etter dette jobbet han i to år med planlegging, bygging og administrasjon av historiske monumenter, fra 1977 til 1979. Fra 1980 til 1985 var Demnig kunstnerisk-vitenskapelig medarbeider ved kunstfakultetet ved Universitetet i Kassel.

I 1985 åpnet han sitt eget atelier i Köln og jobbet med en rekke lokale prosjekter. Siden 1994 har han også vært engasjert i *IGNIS-Kulturzentrum* (IGNIS kultursenter). Siden april 2011 har Demnig hatt sitt atelier i *Kunstzentrum-Signalwerk* (kunstsenteret Signalwerk).

## Referanser
29. serierunde i Tippeligaen 2014

**29. serierunde i Tippeligaen 2014** ble spilt søndag 2. november klokken 18. Alle kampene ble spilt samtidig slik at ingen skal få en fordel av å spille senere enn andre.


## Kampfakta
**Søndag 2. november 2014**
Kazan World

**Kazan World** er ei tatarisk-russisk folkemusikkgruppe som består av Almira Mirgayasova, Rada Shakirov, Aidar Khamzin, David Sagamonyants og Vladimir Kletskov.

Gruppa ble nummer to i Tatarstans utvelgelsesprosess til Tyrkvisjonens sangkonkurranse i 2014 med melodien «Sine kötäm». Som årsak av dette ble de valgt til å representere byen Moskva, som debuterte i musikkonkurransen, hvor de ble nummer tolv i finalen.

Kazan World ga ut sitt første album, *Idel*, i 2014.

## Referanser
Stordalstunnelen

**Stordalstunnelen** kan referere til:

*Stordalstunnelen (Stordal) i Møre og Romsdal
*Stordalstunnelen (Etne) i Hordaland
Folkedalstunnelen

**Folkedalstunnelen** eller *Folkedalstunellen* er en veitunnel på fylkesvei 79 i Voss herad i Vestland (tidligere fylkesvei 7). Tunnelen er 1370 meter lang, og ble åpnet 10. november 2015. Det ble gjennomslag i tunnelen 29. oktober 2014.

Folkedalstunellen er offisielt navn vedtatt av Hordaland fylkeskommune som var byggherre. Tunnelen ble anlagt som del av rassikring av strekningen forbi Haukanesberget. Sammen med 965 meter veg kostet anlegget 274 millioner kroner. 

## Trafikkutvikling
Årsdøgntrafikken i tunnelen siden 2010.

## Se også
*Liste over veitunneler i Norge
*Veitunneler i Norge

## Referanser


## Eksterne lenker
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'1_1))/@44155,6735356,12/vegobjekt:657516310:008ec2:67)
Onoreidium

* se systematisk inndeling

***Onoreidium*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Små, avlangt ovale, blankt svarte skarabider. Hodet har to korte tenner ved forkanten. Pronotum er nakent, spredt og ganske kraftig punktert, forkanten er noe innbuktet slik at forhjørnene blir framtredende. Dekkvingene har markerte lengdefurer og korte, lyse, oppstående børster.

## Utbredelse
Slekten er utbredt i Panama og det nordvestlige Sør-Amerika (Venezuela, Ecuador).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Ateuchini Montreuil, 1998
******* Understammen Scatimina
******** Slekten *Onoreidium* Vaz-de-Mello, 2008
********* *[[Onoreidium bottimeri]]* (Howden & Young, 1981)
********* *[[Onoreidium cristatum]]* (Arrow, 1931)
********* *[[Onoreidium howdeni]]* (Ferreira & Galileo, 1997)
********* *[[Onoreidium ohausi]]* (Arrow, 1931)

## Eksterne lenker
* 
* Liste over artene
Collegium Patristicum Lundense

**Collegium Patristicum Lundense** (CPL) er et vitenskapelig selskap som ble etablert i den svenske byen Lund i 1979. Selskapet har en nordisk profil og samler medlemmer fra alle land i Norden. Kollegiets formål er å bedrive og støtte forskning på senantikk religion, særlig kristendommens tidlige historie og teologi. Kollegiet er frittstående, men knyttet til Centrum för Teologi och Religionsvetenskap ved Lunds universitet.

## Virksomhet
CPLs virksomhet innbefatter gjesteforelesninger, seminarer og symposier, herunder en årlig *Patristisk dag*. Kollegiet har vært vert for flere internasjonalt kjente forskere innen feltet senantikk religion. Hvert fjerde år arrangeres *Nordisk patristikermøte*, en større vitenskapelig konferanse, i Lund. 

Flere publikasjoner gis out av eller med bidrag fra CPL, blant annet tidsskriftet *[[Patristica Nordica Annuaria]]*. 

Per Beskow og Samuel Rubenson har tidligere ledet kollegiet. Nåværende preses er Thomas Arentzen. Styret har siden slutten av 2010-tallet bestått av akademikere fra Norge, Danmark og Sverige.

## Referanser


## Eksterne lenker
* Collegium Patristicum Lundense
Stordalstunnelen (Etne)

:*Se også [[Stordalstunnelen (Stordal)|Stordalstunnelen]] i Fjord kommune i Møre og Romsdal.*
**Stordalstunnelen** er en veitunnel på E134 i Etne kommune i Vestland. Tunnelen er 1190 meter lang, og skulle åpnes 30. oktober 2015. Åpningen ble utsatt til 7. mars 2016 på grunn av problemer med noen av natursteinsmurene.. Det ble gjennomslag i tunnelen 29. oktober 2014.
Stordalstunnelen ble sammen med flere andre tunneler på E134, for eksempel Åkrafjordtunnelen, Markhustunnelen og Rullestadtunnelen, delvis finansiert med bompenger. En bompengestasjon var plassert ved Langfossen fra 1991 til 2021.

## Se også
*Nesetunnelen
*Liste over veitunneler i Norge

## Referanser
Ole Andreas Brodal

**Ole Andreas Brodal** (født 1944) er en norsk tidligere lokalpolitiker (Ap). Han var ordfører i Vang i Hedmark fra 1984 til 1988. Ved valget i 1983 fikk Ap 65 % av stemmene. Han var varaordfører fra 1979 til 1983, og satt i kommunestyret fra 1975. Han fortsatte i kommunestyret i Hamar, som han satt i frem til 1995.

I 2006 meldte han seg ut av partiet i protest mot innføringen av eiendomsskatt i hele Hamar kommune. Brodal meldte seg senere inn igjen i partiet.

## Referanser
Amidou Diop

**Amidou «Mido» Diop** (født 1992) er en senegalesisk fotballspiller som spiller for .

Han er en midtbanespiller gikk på fotballakademiet Diambars i hjemlandet Senegal, hvor han spilte offensiv midtbanespiller. I hjemlandet kalles han Hamidou eller Mido. Som syttenåring prøvespilte han i franske fotballklubber i Lyon og Nancy.

Diop signerte kontrakt med  sommeren 2014. Den 2. november 2014 debuterte han i Tippeligaen for Molde, i en kamp mot .

Vårsesongen 2015 var Diop utleid fra  til .

Vårsesongen 2016 var Diop utleid fra  til .

Den 3. februar 2023 signerte han en toårskontrakt med .

## Referanser


## Eksterne lenker
* 
* altomfotball
Fregattskvadronen

**Fregattskvadronen** er en avdeling i Marinen, og består av fire fregatter i Fridtjof Nansen-klassen.

Fregattene er såkalte multirollefartøy. Det vil si at de har sensorer og våpen til å bekjempe trusler både i luften, på overflaten og under vann. I tillegg vil fartøyene bli utrustet med helikopter for krigføring mot undervannsbåter og overflatefartøy. 

Det at fregattene er multirollefartøy, samt at de kan operere som kommandoplattform, gjør fartøyene til fleksible enheter med potensial for å delta i operasjoner både nasjonalt og internasjonalt.

I fredstid har fregattene en viktig rolle i å overvåke og opprettholde suveren­itet i de vidstrakte havområdene Norge kontrollerer. Fregattene er også plattformer for katastrofehåndtering og redningsoperasjoner og er blant annet utstyrt med minisykehus.

I en krigssituasjon er beskyttelsen av for­syningslinjene Nansen-klassens viktigste oppgave. De nye fregattene er med sine varierte egenskaper godt egnet til å delta i en multinasjonal styrke i regi av Nato eller FN.

## Referanser
Arve Nysted

**Arve Nysted** (1920–2007) var en norsk lokalpolitiker som representerte Arbeiderpartiet. Han var ordfører i Vang i Hedmark fra 1966 til 1969. Han sluttet som ordfører for å bli kontorsjef i kommunen. Nysted satt som rådmann fram til 1987.

## Referanser
Østerbymannen

**Østerbymannen** (på tysk *Mann von Osterby*, dansk *Østerbymanden*) er et kranium fra et myrlik, funnet litt utenfor landsbyen Osterby (dansk: *Østerby*) i nærheten av Eckernförde i Sydslesvig.

I mai 1948 fant to brødre fra Østerby som gravde torv i en myr like utenfor byen, et avhugget hode 70&nbsp;cm under myrens overflate. Funnet ble kjent som «Østerbymannen». Kraniet var innsvøpt i rådyrskinn og hadde merker etter et (sannsynligvis) bedøvende slag i hodet. Håret var flettet og samlet i en såkalt sveberknute på siden av hodet (oppkalt etter den vestgermanske folkestammen svebere). Allerede i 98 e.Kr. skrev den romerske historiker Tacitus i sitt etnografiske verk *Germania* at
:«*sveberne har den skikk å stryke håret tilbake eller til siden, og binde det opp i en knute. Dermed skiller de seg fra andre [[germanere]], og seg imellom [[hauld|fribårne menn]] fra [[trell]]er.*»

Myrlikets dødstidspunkt ble ved hjelp av karbon 14-datering tidfestet til perioden 75-130 e.Kr. Det finnes flere myrlik fra jernalderen som er halshugget og senket i en myr. Østerbymannen er utstilt på arkeologisk museum på Gottorp slott i Schleswig.

## Referanse


## Litteratur
* Wijnand van der Sanden, 1996. *Udødeliggjorte i mosen: historierne om de nordvesteuropæiske moselig* (Batavian Lion Int., Amsterdam) ISBN 90-6707-414-4, s. 33, 84, 92, 146-147, 159.
* Michael Gebühr: *Moorleichen in Schleswig-Holstein*. Verein zur Förderung des Archäologischen Landesmuseums e.V., Schloß Gottorf. Neumünster: Wachholtz, 2002, ISBN 3-529-01870-8 
* Karl Schlabow: «Haartracht und Pelzschulterkragen der Moorleiche von Osterby». *Offa* 8 (1949) 3&ndash;7
Grimanibreviaret

**Grimanibreviaret** er et middelaldersk breviar, utført som illuminert manuskript i Gent og Brugge ca 1515-1520. Det ble eid, skjønt muligens ikke opprinnelig bestilt, av kardinal Domenico Grimani. 

## Beskrivelse
Miniatyrene i breviaret utgjør dels helsidebilder, dels dekorative initialer, dels ornamentale randmalinger. Blant helsidesbildene finnes bibelske scener, 12 kalenderbilder. Her fremtrer det nederlandske landskapsmaleriet og sedebildet. Dekorasjonene er utført særlig av kunstnerfamilien Bening, særlig Simon Bening. Andre kunstnere er Lieven fra Antwerpen og Gerard fra Brugge, sistnevnte muligens identisk med Gerard Horenbout fra Gent, og Mesteren av Jakob IV av Skottland.

Manuskriptet var lenge i San Marco-basilikaens bibliotek i Venezia.

Det betraktes som et hovedarbeid blant Gent-Brugge-skolens flamske illuminerte manuskripter.

## Eksempler

File:15th-century unknown painters - Grimani Breviary - Adam and Eve - WGA15787.jpg|Adam og Eva
Fil:15th-century unknown painters - Grimani Breviary - The Month of February - WGA15776.jpg|Breviarium Grimani, februar
Fil:Kalender txt.jpg|Breviarium Grimani, mai
Fil:15th-century unknown painters - Grimani Breviary - Mystical Attributes of the Virgin - WGA15788.jpg|Jomfruens mystiske attributter


## Litteratur
* Ingo Walther og Norbert Wolf: *Codices illustres. Chefs-d'œuvre de l'enluminure*, Paris, Taschen,‎ 2005 (ISBN 382285963X), s. 412-413
* McKendrick et Thomas Kren: *Illuminating the Renaissance : The Triumph of Flemish Manuscript Painting in Europe*, Los Angeles, Getty Publications,‎ 2003, 591 s. ISBN 978-0-89236-704-7, s.420-424 (og note 126)

## Referanser


## Eksterne lenker
* Wikimedia Commons
It’s Only Rock ’n Roll (But I Like It)

**«It's Only Rock 'n Roll (But I Like It)»** er en sang skrevet av Mick Jagger og Keith Richards som ble spilt inn og gitt ut på singel med The Rolling Stones i 1974. Sangen ble gitt ut på albumet *[[It's Only Rock 'n Roll (album)|It's Only Rock 'n Roll]]* som ble gitt ut senere samme år.

Den har også blitt covret av mange andre artister, deriblant Tina Turner.

## Eksterne lenker
*
It’s Only Rock ’n Roll

***It's Only Rock 'n Roll*** kan vise til:

* «It's Only Rock 'n Roll (album)», et album fra 1974
* «It's Only Rock 'n Roll (But I Like It)», en sang fra 1974
Kåre Storsveen

**Kåre K. Storsveen** (1915–1999) er en norsk tidligere lokalpolitiker som representerte Arbeiderpartiet. Han var ordfører i Vang i Hedmark fra 1969 til 1984. Allerede i 1947 ble han leder for Aps lokallag i Vang. Da hadde han alt sittet noen år i kommunestyret, hvor han satt nesten uavbrutt i 40 år.

I 1991 meldte han seg ut av Arbeiderpartiet, blant annet i protest mot kommunesammenslåingen av Hamar og Vang, plassering av hovedflyplass og høyredreiningen i partiet.

## Referanser
Björn Söder

**Björn Olof Söder** (født 1976) er en svensk politiker (SD). Han har vært medlem av Riksdagen siden 2010 og 2. viseordfører i Riksdagen siden 2014.

## Liv og virke
### Bakgrunn
Björn Söder vokste opp i Väsby i Höganäs kommune. Etter gymnaset i Helsingborg i 1995 begynte han ingeniørstudier, men hadde permisjon for å utføre førstegangstjeneste ved regimentet i Karlsborg 1997–1998 og arbeide som IT-konsulent 2000–2002. Han ble uteksaminert som sivilingeniør i kjemiteknikk fra Lunds tekniska högskola i 2004.

### Politisk engasjement
Söder meldte seg inn i Framstegspartiet i 1991, men forlot partiet til fordel for Sverigedemokraterna etter intern strid i 1994. I studietiden i Lund kom han i kontakt med den senere partilederen Jimmie Åkesson. 

Söder var valgt inn i Höör kommunestyre for Sverigedemokraterna 1998–2002, og satt som varamedlem av partiets øverste organer fra 1997 og som partisekretær i Sverigedemokratisk Ungdom (SDU) 1998–2000. Etter to år som nestleder var Söder 2005–2015 partisekretær i Sverigedemokraterna, hvor han sammen med partileder Åkesson har ledet en politisk og organisatorisk endring. Söder, Åkesson, Mattias Karlsson og SDU tilhører partiets såkalte Skåne-fløy, som har ønsket en viss politisk moderasjon.

Söder var medlem av Helsingborg kommunestyre og Skåne läns landsting 2006–2010. 

### I Riksdagen for Sverigedemokraterna
I 2010 ble Sverigedemokraterna for første gang representert i Riksdagen, der Söder ble innvalgt fra Stockholms län og valgt til gruppeleder for partiet. Han har vært medlem av Riksdagens krigsdelegasjon siden 2010, utdannelsesutvalget 2012–2013 og utenriksutvalget siden 2014. Söder er valgt til Riksdagens 2. viseordfører for perioden 2014–2018.

Söder har vært valgt til Svenska kyrkans kirkemøte og Lund bispedømmeråd.

## Referanser


## Eksterne lenker
* 
* 
* 
*
Scatec

**Scatec ASA** er et norsk selskap som utvikler, bygger, eier og opererer solenergianlegg i lavkostland. De overtok også vannkraftverk etter et oppkjøp av SN Power i 2020 og endret samtidig sitt navn fra Scatec Solar til kun Scatec.

Produksjon av elektrisk energi per år i selskapets anlegg:

I 2015 hadde selskapet anlegg i Tsjekkia, Sør-Afrika, Rwanda, Honduras og USA. I 2016 konstrueres et nytt anlegg i Jordan.

Selskapet har tidligere hatt anlegg i Italia og Frankrike.

Et av flere datterselskap av Scatec Innovation. I 2022 overtok Terje Pilskog ledelsen etter Raymond Carlsen.

## Referanser


## Eksterne lenker
* 
*
Lee Ju-yeol

**Lee Ju-yeol** (koreansk: 이주열, født 24. juli 1952) er en sørkoreansk økonom, som siden 1. april 2014 har vært sentralbanksjef i Sør-Koreas sentralbank. 

## Utdanning og yrkeserfaring
Lee har en BA-grad i ledelse (*business management*) fra Yonsei-universitetet fra 1977, og en mastergrad i samfunnsøkonomi fra Pennsylvania State University fra 1988. 

Han begynte å jobbe i sentralbanken i 1977, og fra 1990 til 1995 var han teamleder for ulike avdelinger i banken. I september 1995 ble han visegeneraldirektør i forskningsavdelingen, før han i 1998 ble direktør for avdelingen for internasjonal økonomi. Fra 1999 til 2002 var han seniorøkonom i sentralbankens avdeling i New York, før han i perioden 2002 til 2007 var direktør for flere ulike avdelinger. I mai 2007 ble han utnevnt til visesentralbanksjef, og i april 2009 senior visesentralbanksjef. 

Den 1. april overtok han som sentralbanksjef, etter at Kim Choong-soos fireårsperiode utløp. Lee er utnevnt for perioden 1. april 2014 til 31. mars 2018. 

## Referanser


## Eksterne lenker
* Presentasjon på sentralbankens hjemmeside
Nordic Political Science Assosiation

**Nordic Political Science Association** (forkortet **NOPSA**) er en statsvitenskapelig forening etablert i 1975. 

Stein Rokkan ved Universitetet i Bergen var organisasjonens første president. Foreningen er et samarbeidsorgan for de nordiske statsviterforeningene, blant annet Norsk statsvitenskapelig forening. NOPSA arrangerer sin konferanse Nordic Political Science Association Conference hvert tredje år. Konferansen arrangeres gjennom arbeidsgrupper. Den første konferansen ble organisert i Oslo i 1966. Foreningen utgir tidsskriftet Scandinavian Political Studies i samarbeid med forlaget Wiley. 

## Presidenter i NOPSA

* Stein Rokkan, Universitetet i Bergen (1975)
* Henry Valen, Universitetet i Oslo (1976-1978)
* Nils Elvander, Universitetet i Uppsala (1978-1981)
* Gunnar Sjöblom, Københavns Universitet (1981-1984)
* Dag Anckar, ((Åbo Akademi) (1984-1987)
* Kjell A. Eliassen, Bedriftsøkonomisk Institutt, Oslo (1987-1990)
* Bo Särlvik, Göteborgs universitet (1990-1993)
* Finn Bruun, Aarhus Universitet (1993-1996)
* Jan Sundberg, Helsingfors Universitet (1996-1999)
* Nina Raaum, Universitetet i Bergen (1999-2002)
* Sten Berglund, Örebro universitet (2002-2005)
* Erik Albaek, Aarhus Universitet (2005-2008)
* Lauri Karvonen, Åbo Akademi (2008-2011)
* Oddbjørn Knutsen, Universitetet i Oslo (2011-2014)
* Ulrika Mörth, Universitetet i Stockholm (2014-2017)
* Flemming Juul Christiansen, Roskilde Universitet (2017-2021)

## Eksterne lenker
* Foreningens hjemmeside
Karl Andersen (fagforeningsmann)

**Karl Joacim Andersen** (født 9. april 1846 i Sandsvær, død 28. august 1929) var en norsk faglig tillitsmann og en pioner innen fagbevegelsen. Han var første formann i Norsk Lokomotivmannsforbund. Der hadde han formannsvervet fra 1893 til 1901. 

Som ung begynte han å arbeide ved Akers mekaniske verksted i Kristiania, der han jobbet fra 1861 til 1866. Deretter var han et par år ved Nylands verksted før han begynte ved Kongsberg våpenfabrikk.

I mars 1873 begynte Andersen som fyrbøter ved Randsfjordbanen og ble i september samme året forfremmet til lokomotivfører. Med unntak av et par år i Drammen og et års tid som lokomotivmester i Kristiansand tjenestegjorde han i Kongsberg. Der holdt han fram til han gikk av med pensjon i 1913.

I 1893 sto Andersen som initiativtaker og skrev innbydelsen til stiftelsen av Vestbanernes Locomotivpersonales Fagforening. Dette var landets første fagforening for lokomotivpersonale, og Andersen ble ved opprettelsen 18. september 1893 valgt som første formann. 

Han sto også bak initiativet da Norsk Lokomotivmannsforbund ble opprettet 22. oktober samme året, under navnet *Norges Lands Locomotivpersonales Forening*.

Etter Andersens død reiste forbundet et minnesmerke over ham på Kongsberg kirkegård.

## Referanser


## Kilder
* «Karl Andersen», side 89, Alfred Skar: *Norsk Lokomotivmannsforbund gjennom 60 år*, NLF, Oslo 1953
* «Karl Andersen», side 193, Olaf Ingebretsen: *Først i sporet gjennom 100 år. Norsk lokomotivmannsforbund 1893-1993*, Notabene Forlag, Oslo 1993
Alexander Bening

**Alexander Bening** (født c. 1444, død 1519 i Brugge), også **Sanders Bening**,var en miniatyrmaler av Gent-Brugge-skolen. 

Bening kom fra en familie av sør-nederlandske illuminatorer. Han giftet seg med Kathelijn van der Goes (sannsynlig en søster eller niese av maleren Hugo van der Goes). Bening hadde to sønner: Simon og Paul Bening. 

Intet dokumentert arbeid av Alexander Bening alene er blitt bevart. I 1469 ble han medlem av Sankt Lukas-lauget. Sanders og hans familie bodde i  Gent, men i  1486 ble han også medlem av St. Johannes- og St. Lukas-lauget i Brugge, der medlemmene konsentrerte seg om bokproduksjon.

## Referanser


## Eksterne lenker
* 
* Gerard David: purity of vision in an age of transition, an exhibition catalog from The Metropolitan Museum of Art (fully available online as PDF), which contains material on Bening (see index)
Edith Kramer

**Edith Kramer** (født 1916 i Wien i Østerrike-Ungarn, død 2014) utdannet seg til maler, tegner og skulptør og var mye i Tyskland og Tsjekkoslovakia. Reiste til New York i USA med sin familie, først som flykting før krigen. Hun returnerte som 33 år gammel og etablerte hun seg der. Her utdannet hun seg til psykoanalytiker. Ble en av grunnleggerne av kunstterapi i USA sammen med Margaret Naumberg (1890-1983). En viktig forskjell mellom dem var at Naumberg tenkte «kunst i terapi» tenkte Kramer «kunst som terapi».

Kramer ble amerikansk stasborger, men døde 97 år gammel i sitt barndomshjem i Østerrike.

## Referanser